Үшінші тарап плагиндерін қалай орнатуға болады.

# Қосымша gedit плагиндері

Үшінші тарап плагиндерін орнату әдепкі gedit плагиндерінде немесе тіпті gedit-plugins дестесінің бөлігі болып табылатын қосымша плагиндерде жоқ қосымша функцияларды береді. Үшінші тарап плагиндерінің онлайн тізімі осында сақталады.

Үшінші тарап плагинін орнату плагинді жүктеп алуды, плагин файлдарын дұрыс бумаға орналастыруды және плагинді белсендіруді қамтиды.

Әдетте плагинді оның веб-сайтынан жүктеп алуға болады, бірақ плагиннің бағдарламалық репозиторийін интернеттен көшіру үшін git, bazaar немесе subversion сияқты ревизияларды басқару бағдарламасын пайдалану қажет болуы мүмкін. Плагинді алу туралы ақпаратты плагиннің құжаттамасынан қараңыз.

Плагин файлдарын /home/пайдаланушы_аты/.local/share/gedit/plugins бумасына орналастырыңыз.

Әрине, пайдаланушы_аты сөзін өз пайдаланушы атыңызбен ауыстырыңыз.

Плагин файлдарын дұрыс бумаға орналастырғаннан кейін плагин Баптаулар мәзірінде пайда болады. Плагинді іске қосу үшін терезенің жоғарғы оң жақ бұрышындағы мәзір батырмасын басып, Баптаулар Плагиндер[Плагин атауы] таңдаңыз.

Плагинді іске қосқаннан кейін ол сізге қолжетімді болуы керек.

.local бумасы әдепкі бойынша жасырын болады. Оны және басқа жасырын файлдарды көру үшін әдетте файл менеджерінде Көрініс опциялары Жасырын файлдарды көрсету таңдауға болады.

Егер жүйеңізде .local/share/gedit/plugins/ бумасы болмаса, оны жасауыңыз керек.