gedit ішіндегі мәтін мен фон түстерін өзгерту.

# Түс схемасын өзгерту

gedit негізгі мәтін аймағының сыртқы түрін өзгертуге мүмкіндік беретін бірнеше түрлі түс схемаларын қамтиды.

# Түс схемасын өзгерту үшін:

Терезенің жоғарғы оң жақ бұрышындағы мәзір батырмасын басып, Баптаулар Қаріп және түстер таңдаңыз.

Қалаған түс схемасын таңдаңыз.

Жаңа түс схемасы дереу іске асырылады.

# Ашық және қараңғы тема нұсқалары үшін

Іс жүзінде түс схемасының екі баптауы бар: біреуі бүкіл қолданбаға ашық тема қолданылғанда таңдауға арналған, ал екіншісі қараңғы тема қолданылғанда. Баптаулар сұхбат терезесі екеуін де конфигурациялауға мүмкіндік береді.

# Қолдау көрсетілмейтін түс схемалары туралы

Кейбір түс схемалары пайдаланылатын тема нұсқасына (ашық немесе қараңғы) қолдау көрсетпеуі мүмкін. Мұндай жағдайда түс схемасын таңдау мүмкін емес және ол қолдау көрсетілмейтін ретінде анық белгіленеді.

Бұл түс схемасы темадан кейбір түстерді мұрагер еткенде және тема ашық немесе қараңғы деп есептелгенде болады. Егер мұндай түс схемасын қате тема пайдаланылғанда қолдану мүмкін болса, түс схемасында қателер бар болып көрініп, мәтіннің кейбір бөліктері оқылмайтын болар еді.

# Пайдаланушылық түс схемасын пайдалану

Сондай-ақ басқалар жасаған түс схемаларын пайдалануға немесе өз түс схемаларыңызды жасауға және пайдалануға болады. libgedit-gtksourceview құжаттамасын қараңыз.