gedit-ті бүкіл экранды пайдалануға орнату.

# Толық экран режимін пайдалану

Үлкен құжатпен жұмыс істегенде, gedit-тің толық экран режимінде жұмыс істеу пайдалы болуы мүмкін. Толық экран режимін пайдалану мәзір жолағын, беттер жолағын және құралдар жолағын жасырып, көбірек мәтінді көрсетуге және тапсырмаларыңызға жақсырақ назар аударуға мүмкіндік береді.

# Толық экран режимін қосу

Толық экран режимін қосу үшін F11 басыңыз. gedit мәзірі, тақырыбы және беттер жолағы жасырылады және сізге тек ағымдағы файлдың мәтіні көрсетіледі.

Егер толық экран режимінде жұмыс істеу кезінде gedit мәзірінен әрекет орындау қажет болса, тышқан курсорын экранның жоғарғы жағына апарыңыз. gedit мәзір жолағы қайтадан пайда болады және сіз қалаған әрекетті таңдай аласыз.

Толық экран режимінде ашық беттер арасында ауысу үшін Ctrl Alt PgUp немесе Ctrl Alt PgDn басыңыз.

# Толық экран режимін сөндіру

Толық экран режимін сөндіру және стандартты gedit терезесіне оралу үшін F11 басыңыз.

Сондай-ақ тышқан курсорын экранның жоғарғы жағына апарып, мәзір жолағының пайда болуын күтуге болады. мәзір жолағы пайда болған кезде, Толық экраннан шығу батырмасын таңдаңыз.