Басқа компьютерде сақталған файлдарға қол жеткізу.

# Серверде орналасқан файлды ашу

gedit ішінен сервердегі файлды ашпас бұрын, сервер туралы кейбір техникалық ақпаратты білуіңіз керек. Мысалы, сізге сервердің IP адресі немесе URL мекенжайы қажет болады және оның қандай сервер түрі екенін (мысалы, HTTP, FTP және т.б.) білу қажет болуы мүмкін.

Сондай-ақ, серверлердің кейбір түрлері серверде сақталған файлдармен не істей алатыныңызға шектеулер қояды. Мысалы, серверден файлды аша аласыз, бірақ файлға енгізілген кез келген өзгерістерді жергілікті жерде, өз компьютеріңізде сақтау қажет болуы мүмкін.

Осы ескертулерді ескере отырып, gedit арқылы серверден файлды ашу үшін келесі қадамдарды орындаңыз:

Тақырыптама жолағында Ашу батырмасын шертіңіз.

Басқа орындар шертіңіз.

Тиісті сервердің IP адресін немесе URL мекенжайын енгізіңіз.

Ашқыңыз келетін файлды тауып, таңдаңыз.

Тиісті таңбалар кодтауын таңдау үшін Таңбалар кодтауы ашылмалы тізімін пайдаланыңыз.

Ашу батырмасын шертіңіз.

URI жарамды түрлеріне http:, ftp:, file: және GVfs қолдайтын барлық әдістер жатады.

URI кейбір түрлеріндегі файлдар тек оқу үшін ашылады және сіз енгізген кез келген өзгерістер басқа жерде сақталуы керек. Мысалы, HTTP тек файлдарды оқуға мүмкіндік береді. FTP арқылы ашылған файлдар тек оқуға арналған, өйткені барлық FTP серверлері қашықтағы файлдарды сақтаумен дұрыс жұмыс істемеуі мүмкін.